रेपिनो, 07 जुलाई। फीफा वर्ल्ड कप 2018 के तीसरे क्वार्टर फाइनल मुकाबले में इंग्लैंड की टीम ने स्वीडन को 2-0 से हराकर टूर्नामेंट के सेमीफाइनल में जगह बना ली है। इस जीत के साथ ही इंग्लैंड ने वर्ल्ड कप इतिहास में पहली बार स्वीडन की टीम को हराया। इंग्लैंड की टीम ने 28 साल बाद सेमीफाइनल में जगह बनाई है। वहीं, स्वीडन का 24 साल बाद सेमीफाइनल में पहुंचने का सपना टूट गया। इससे पहले इंग्लैंड की टीम 1990 में इटली में खेले गए विश्व कप में चौथे स्थान पर रही थी।